# Arvioitavat kokonaisuudet (EPA, etappi)

## <Neonataalileikkaus>

Arvioitavan kokonaisuuden yläotsikko/kategoria: <toimepidetaitojen suora arviointi>

### Lyhyt kuvaus

Erikoistuva osaa tutkia kliinisesti vastasyntyneen, jolla on akuutti vatsaongelma, määrätä tutkimuksia ja tulkita niitä (näistä oma EPA) sekä leikata potilaan.

### Määritelmä ja rajoitukset

Erikoistuva osaa:

- tutkia ja diagnosoida vastasyntyneen akuutin vatsan (katso EPA ”Neonaatin akuutti vatsa”)

- arvioida leikkauksen kiireellisyyden

- informoida potilaan omaiset leikkauksen hyödyistä ja haitoista sekä jatkohoidosta

- tehdä tarvittavat leikkausvalmistelut

- leikkauksen vaiheet ja tekniset yksityiskohdat

- suunnitella jatkohoidon ja seurannan

- tunnistaa oman osaamisensa rajat ja konsultoida tarvittaessa

- toimia vuorovaikutuksessa muun potilaan hoitoon osallistuvan tiimin, hoito-osaston ja

 potilaan omaisten kanssa

### Mahdolliset riskit ja komplikaatiot

Erikoistuvan tulee olla tietoinen ja osata tutkia seuraavat komplikaatiot:

- verenvuoto haavasta

- haavan tulehtuminen tai avautuminen

- verenvuoto vatsaonteloon

- postoperatiivisen paiseen kehittyminen vatsaonteloon

- suolen perforoituminen

- postoperatiivinen okkluusion kehittyminen

- tyrä porttihaavaan

- muut harvinaiset komplikaatiot

### Keskeiset CanMEDS-osaamisalueet

Lääketieteellinen osaaminen

Yhteistyötaidot

Vuorovaikutustaidot

Johtaminen

### Suoritusta koskevat odotukset (tiedot, taidot ja asenteet)

Erikoistuva tekee leikkauksen onnistuneesti. Hän lisäksi osaa:

- ilmoittaa leikkausasennon

- ilmoittaa leikkauksessa tarvittavat langat ja välineet

- määrätä antibioottiprofylaksian

- suunnitella leikkausviillon sijainnit ja avata vatsa/thoraxontelon sopivalla varovaisuudella

- käsitellä kudoksia asianmukaisesti

- tutkia vatsa/thoraxontelon rakenteet ja maamerkit sekä löytää leikattavan kohteen

- hallitsee leikkausten vaiheet ja tekniset yksityiskohdat ja suorittaa leikkauksen loppuun

- ohjata avustavaa kirurgia/hoitajaa/anestesialääkäriä

- välttää riskinottoa ja konsultoi tarvittaessa

- ottaa tarvittaessa muut tiimin jäsenet mukaan potilaan hoitoon ja tilan arviointiin

- antaa jatko- ja seurantaohjeet henkilökunnalle, potilaalle ja vanhemmille

- tehdä tarvittavat potilasasiakirjamerkinnät tulotilanteesta, leikkauksesta ja seurannasta

### Ohjaus- ja harjoittelumenetelmät

Erikoistuva osallistuu leikkauksiin avustavana kirurgina ja leikkausten vaiheet käydään läpi teoriassa ja ohjaajan kanssa.

### Arviointimenetelmät

EPA:n leikkaus suoritetaan itsenäisesti, mutta erikoislääkärin suoran valvonnan alaisena ja koko prosessi käydään läpi jälkikäteen. Käytössä DOPS-kaavake.

### Koulutuksen vaihe, jossa yleensä saavutetaan

Viimeinen vuosi eriytyvässä koulutuksessa.

### Kirjallisuus

Tähän voi tuoda aiheeseen liittyvää kirjallisuutta